ມີການປະດິດ ໂທລະສັບ ທີ່ບໍ່ໃຊ້ແບັດເທີຣີ ໄດ້ແລ້ວ 
ໂທລະສັບທີ່ບໍ່ມີແບັດເທີຣີໜ່ວຍນີ້ ແມ່ນເປັນຄວາມກ້າວໜ້າອັນໃຫຍ່ຫລວງ ເມື່ອເວົ້າເຖິງຄວາມສາມາດ ຂອງເຄື່ອງອຸປະກອນທີ່ບໍ່ໃຊ້ຖ່ານ.
ນັກຄົ້ນຄວ້າຢູ່ໃນສະຫະລັດ ໄດ້ເປີດເຜີຍຕົ້ນແບບຂອງໂທລະສັບມືຖືທີ່ບໍ່ໃຊ້ແບັດເທີຣີ ຫລືຖ່ານ ໂດຍການໃຊ້ເທັກໂນໂລຈີທີ່ພວກເຂົາເຈົ້າຫວັງວ່າ ໃນທີ່ສຸດກໍຈະເອົາເຂົ້າໄປຢູ່ໃນກຸ່ມດຽວກັນກັບຜະລິດຕະພັນທີ່ຂາຍໃນຕະຫລາດທົ່ວໄປ ໂທລະສັບດັ່ງກ່າວ ແມ່ນຜົນງານຂອງນັກຄົ້ນຄວ້າກຸ່ມນຶ່ງ ທີ່ມະຫາວິທະ ຍາໄລ ວໍຊິງຕັນ ໃນນະຄອນ Seattle ແລະວຽກງານທີ່ໄດ້ມາໂດຍການເກັບກ່ຽວພະລັງງານຈໍານວນນ້ອຍໆ ທີ່ໄດ້ມາຈາກສັນຍານຂອງວິທະຍຸ ທີ່ເອີ້ນວ່າ ຄວາມຖີ່ຂອງຄື້ນວິທະຍຸ ຫລື ‘RF’ ນັກຂ່າວວີໂອເອ George Putic ມີລາຍລະອຽດກ່ຽວກັບເລື່ອງນີ້ ຊຶ່ງບົວສະຫວັນ ຈະນໍາມາສະເໜີທ່ານໃນອັນດັບຕໍ່ໄປ ການຄົ້ນຄວ້າຂອງພວກທ່ານສອງຄົນນີ້ ໃນມະຫາວິທະຍາໄລວໍຊິງຕັນ ອາດຈະບໍ່ຍິ່ງ ໃຫຍ່ເທົ່າກັນກັບການຄົ້ນພົບຂອງທ່ານ Alexander Graham Bell ທີ່ເປັນຜູ້ຄິດຄົ້ນ ປະດິດໂທລະສັບຂຶ້ນມາເປັນຄົນທໍາອິດນັ້ນ ແຕ່ເຂົາເຈົ້າກໍເວົ້າວ່າ ການຄົ້ນພົບຂອງເຂົາ ເຈົ້າແມ່ນສໍາຄັນຫລາຍ ທ່ານ Shyam Gollakota, ຈາກມະຫາວິທະຍາໄລວໍຊິງຕັນ ກ່າວວ່າ: ໂທລະສັບມືຖື ໃຊ້ໄຟຟ້າຫລາຍໂພດບໍ່ ເພື່ອຈະໃຫ້ມັນໃຊ້ການໄດ້ ໂດຍບໍ່ໄດ້ໃຊ້ແບັດ ເທີຣີ? ແມ່ນ, ພວກມັນໃຊ້ໄຟຟ້າຫລາຍແທ້ ທ່ານ VAMSI TALLA, ກໍມາຈາກມະຫາວິທະຍາໄລວໍຊິງຕັນ ເຊັ່ນກັນ ຊຶ່ງໃຫ້ຄໍາເຫັນ ວ່າ: ເມື່ອໃດພວກເຂົາເຈົ້າສາມາດເຮັດແນວນັ້ນໄດ້ ເຂົາເຈົ້າກໍຈະໄດ້ມີໂທລະສັບທີ່ສາມາດ ໝູນໃຊ້ພະລັງງານແມ່ເຫລັກໄຟຟ້າທີ່ເຕັ້ນເປັນຈັງຫວະຢູ່ອ້ອມຂ້າງຂອງເຮົາໃນແບບທີ່ ເປັນຄວາມຖີ່ຂອງຄື້ນວິທະຍຸ ຫລື ‘RF’ ນັ້ນ ໃຫ້ເກີດປະໂຫຍດໄດ້ ທ່ານ VAMSI TALLA ກ່າວເພີ້ມວ່າ: ທີ່ຈິງແລ້ວ ໂທລະສັບແມ່ນດູູດເອົາພະລັງງານທີ່ມີຢູ່ອ້ອມຂ້າງນັ້ນໝົດ ເຮົາບໍ່ສາມາດ ເຮັດທຸກສິ່ງທຸກຢ່າງ ທີ່ເຮົາສາມາດເຮັດໄດ້ ຢູ່ໃນໂທລະສັບມືຖືປັດຈຸບັນຂອງພວກເຮົາ ແຕ່ເຖິງຖ້າວ່າ ແບັດເທີຣີຂອງເຮົາຫາກຕາຍ ພວກເຮົາກໍຍັງຈະບໍ່ຈົນຕາແຈ ທ່ານ TALLA ຍັງເວົ້າອີກວ່າ: ໂດຍທີ່ມີຫລັກຖານທີ່ຢືນຢັນວ່າຄວາມຄິດອັນນີ້ໃຊ້ໄດ້ ເປັນພື້ນຖານຂອງຕົນຢູ່ແລ້ວ, ນັກຄົ້ນຄວ້າສອງຄົນນີ້ ປັດຈຸບັນ ພາກັນຜັນຂະຫຍາຍຜະລິດຕະພັນນີ້ໃຫ້ຫລາຍຂຶ້ນ ເພື່ອໃຫ້ຄົນສາມາດໃຊ້ການສົ່ງຂໍ້ຄວາມ ຫລືໃຊ້ເວັບໄຊ໌ໄດ້ ທ່ານ TALLA ກ່າວມ້ວນທ້າຍວ່າ: ທີມງານດັ່ງກ່າວຄາດວ່າ ຈະມີສິນຄ້າພ້ອມທີ່ຈະວາງຂາຍໃນຕະຫລາດພາຍໃນເວລາ ບໍ່ດົນເຖິງນຶ່ງປີ